**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 2221/15-1**

**Podgorica, 29.12.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi XX iz Podgorice br.UPI II 2221/15 od 29.09.2015.godine, radi poništaja rješenja Ministarstva unutrašnjih poslova br.08-UPI-007/15-5207,5208,5283,5284,5419/3 od 22.09.2015.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 09.10.2015.godine donio:

**R J E Š E NJ E**

Žalba se usvaja.

Poništava se rješenje Ministarstva unutrašnjih poslova br.08-UPI-007/15-5207,5208,5283,5284,5419/3 od 22.09.2015.godine.

Odobrava se pristup informaciji po zahtjevima XX iz Podgorice br. 08-UP I-007/15-5207 od 04.09.2015.godine, 08-UP I-007/15-5208 od 04.09.202015.godine , , br. 08-UP I-007/15-5284 od 09.09.2015.godine ,br. 08-UP I-007/15-5283 od 09.09. 2015.godine i 08-UP I- 007/15-5419 od 17.09.2015.godine i obavezuje se Ministarstvo unutrašnjih poslova da dostavi informaciju podnosiocu zahtjeva i to kopiju: odgovora na žalbu koju je Ministarstvo unutrašnjih poslova dostavilo sa spisima predmeta Komisiji za žalbe u vezi Odluke o izboru kandidata br.113/14-36238/1 od 17.07.2015.godine, kojom se na radno mjesto br.4293-Mlađi policijski inspektor u stanici policije OB Ulcinj, mjesto rada Ulcinj bira XX, kao trećerangirani kandidat, kopije spisa predmeta formirane po predmetu na osnovu kojeg Ministar unutrašnjih poslova treba da donese odluku o izboru kandidata na radno mjesto 4293-Mlađi policijski inspektor u stanici policije OB Ulcinj, a za koje je navodno izvršeno novo bodovanje kriterijuma u skladu s rješenjem Komisije za žalbe br.770/14 od 14.05.2015.godine i sačinjena nova rang lista, akta koji sadrži informaciju da li je MUP u periodu od 01.07.2015.godine, do 17.08.2015.godine prema Upravi za kadrove otpremao bilo kakvu dokumentaciju koja se odnosi na konkurisanje i zasnivanje radnog odnosa za lice XX za službenika policije u Ulcinju, a ako jeste, taksativno navesti koju dokumentaciju i kada je ista otpremljena prema Upravi za kadrove, stranicu knjige otpremljene pošte na kojoj je evidentirana navedena komunikacija sa Upravom za kadrove obavezu ograničenja pristupa dijela informacije koji se odnose na jedinstveni matični broj, a kojim bi se ugrozila privatnost lica na koji se podaci odnose u roku od pet dana od dana kada je podnosilac zahtjeva dostavio dokaz o uplati troškova postupka Ministarstvu unutrašnjih poslova .

Obavezuje se XX da na ime troškovi postupka uplati 5,15 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Ministarstvu unutrašnjih poslova Crne Gore.

**O b r a z l o ž e nj e**

Prvostepeni organ je postupajući po zahtjevima br. 08-UP I-007/15-5207 (urgencija5283), 08-UP I-007/15-5208 (urgencija 5284), 08-UP I- 007/15-5419 donio rješenje kojim je odlučeno na način: “1.Odobrava se pristup informaciji u posjedu Ministarstva unutrašnjih poslova – informacija o spisima predmeta. 2. Odobrenje iz tačke 1 dispozitiva izvršiće se na način dostavljanjem kopije informacije.” U obrazloženju osporenog rješenja se kaže da je podnosilac podnio zahtjev za pristup informacijama – informacijama o spisima predmeta, 08 broj: UPI-007/15-5207,5208,5283,5284,5419 od 09.09.2015.godine. Konstatovano je da je Ministarstvo unutrašnjih poslova nadležan organ za postupanje po ovim zahtjevima shodno važećim zakonima, kao i da se tražene informacije nalaze u posjedu ovog organa. Postupajući po zahtjevu prvostepeni organ je zaključio da je isti opravdan, te da mu treba udovoljiti, pa je na osnovu toga odlučeno kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da rješenje pobija zbog povrede pravila postupka, pogrešno i nepotpuno utvrđenog činjeničnog stanja i povrede materijalnog propisa. Žalilac navodi da je prvostepenom organu podnio tokom septembra 2015.godine zahtjev za slobodan pristup informacijama br.08-UP I-007/15-5207 koji se odnosi na kopiju spisa predmeta na osnovu kojih Ministar unutrašnjih poslova treba da donese Odluku o izboru kandidata na radno mjesto 4293-Mlađi policijski inspektor u OB Ulcinj . Ubrzo potom je podnio i urgenciju po pomenutom zahtjevu, koja je zavedena pod br.08-UP I- 007/15-5283 nakon čega je žalilac podnio zahtjev za pristup informacijama zaveden pod brojem 08-UP I-007-15/5208 kojim je tražena informacija o otpremanju kandidata XX, kao i kopiju stranice knjige otpremljene pošte . Dana 09.09.2015.pžalilac je podnoi urgenciju po ovom zahtjevu koja je zavedena kod prvostepenog organa pod brojem 08-UP I-007/15-5284 . Naime, žalilac u bitnom navodi da je dana 25.09.2015.godine Ministarstvo unutrašnjih poslova dostavilo rješenje u kojem je riješeno po svim njegovim zahtjevima i urgencijama jednim rješenjem, i koje je, kako navodi, nejasno u tački 2 dipozitiva rješenja jer se ne zna da li se spisi predmeta odnose na jednu informaciju ili vise informacija. Naime, iz dostvaljene dokumentacije se ne može zaključiti da li se komunikacija , ako se desila i kada je to bilo između dva organa jer ne postoji akt za navedenu informaciju. U daljem u bitnom navodi da uz predmetno rješenje žalilac je dobio samo spise iz kojih se vidi da su to spisi predmeta na osnovu kojih Ministarstvo unutrašnjih poslova treba da donese odluku o izboru za radno mjesto 4293-Mlađi policijski inspektor u OB Ulcinj te da su navedeni spisi bez propratnog akta i da se iz njih ne može zaključiti odgovor na zahtjev koji se odnosi na otpremanje dokumentacije XX ka Upravi za kadrove, a nema ni kopije stranice otpremljene pošte kojom bi se dokazalo otpremanje dokumentacije, ako se ista dogodila. Što se tiče konkretnog zahtjeva zavedenog pod brojem 08-UP I-007/15-5419/3 žalilac napominje da više ne posjeduje konkretni zahtjev, da ga je zagubio, pa zahtijeva da ga Agencija za zaštitu ličnih podataka i slobodan pristup informacijama pribavi od prvostepenog organa po službenoj dužnosti, kako bi žalilac utvrdio na šta se konkretno odnosi pomenuti zahtjev i da li je prvostepeni organ odgovorio na njega na adekvatan način, te bi se po pitanju pomenutog zahtjeva naknadno izjasnio.Obzirom da prvostepeni organ nije postupio shodno članu 34 Zakona o slobodnom pristupu informacijama, te nije donijeo pravilna i jasna rješenja po zahtjevima žalioca za slobodan pristup informacijama, to on predlaže da Agencija za zaštitu ličnih podataka i slobodan pristup informacijama usvoji žalbu, i naloži prvostepenom organu donošenje pojedinačna rješenja po podnijetim zahtjevima br. 08-UP I-007/15-5207, urgencija na ovaj zahtjev br. 08-UP I-007/15-5283, zahtjev broj 08-UP I-007/15-5208, urgencija na ovaj zahtjev broj 08-UP I-007/15-5284 i zahtjev broj 08-UP I-007/15-5419.

Nakon razmatranja spisa predmeta, žalbenih navoda i neposrednog uvida u dokumentaciju dostavljenu uz žalbu od strane prvostepenog organa, Savjet Agencije nalazi da je žalba osnovana.

Savjet Agencije je poništio rješenje prvostepenog organa 08 br. UP I-007/15-5207,5208,5283,5284,5419/3 od 22.09.2015.godine zbog povrede pravila postupka i pogrešne primjene materijalnog prava. Savjet Agencije u utvrdio da je prvostepeni organ učinio povredu pravila postupka i to član 203 stav 2 Zakona o opštem upravnom postupku jer u osporenom rješenju nije dao detaljno obrazloženje koje sadrži utvrđeno činjenično stanje, materijalne propise i razloge koji, s obzirom na utvrđeno činjenično stanje, upućuju na rješenje kakvo je dato u dispozitivu. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom a ne drugim. Članom 3 Zakona o slobodnom pristupu informacija propisano je da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija .Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti. Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom. Članom 14 Zakona o slobodnom pristupu informacijama taksativno su navedeni slučajevi i to na način da organ vlasti može ograničiti pristup informaciji ili dijelu informacije, ako je to u interesu:1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti;2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti;3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca,sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom,mjere tajnog nadzora, zaštićenog svjedoka i svjedoka saradnika,efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka;5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine. Savjet Agencije je razmatranjem spisa predmeta i sagledavanjem svih odlučnih činjenica od značaja za rješavanje u ovoj upravnoj stvari našao da je prvostepeni organ po svim podnijetim zahtjevima za slobodan pristup informacijama žalioca odlučio jednim Rješenjem kojim je odobrio pristup informacijama ne navodeći konkretno šta se u priloženoj dokumentaciji odnosi na koji zahtjev podnosioca. Prvostepeni organ je ovakvim postupanjem počinio povredu Zakona o opštem upravnom postupku, jer nije prethodno donio Zaključak o spajanju predmeta u jedan postupak u konkretnom slučaju zahtjeva za slobodan pristup informacijama shodno članu 118 Zakona o opštem upravnom postupku koji propisuje da će o vođenju jednog postupka organ donijeti poseban zaključak. Naime, žalilac je podnio tri zahtjeva za slobodan pristup informacijama, i dvije urgencija po zahtjevima kako bi se postupilo u upravnim stvarima i to: zahtjev broj 08-UP I-007/15-5207, urgencija na ovaj zahtjev br. 08-UP I-007/15-5283, zahtjev broj 08-UP I-007/15-5208, urgencija na ovaj zahtjev broj 08-UP I-007/15-5284 i zahtjev broj 08-UP I-007/15-5419 na koje prvostepeni organ nije donosio rješenja, već je ne donoseći Zaključak o spajanju postupka protivno odredbama Zakona o opštem upravnom postupku donio dana 22.09.2015.godine rješenje br 08 br. UP I-007/15-5207,5208,5283,5284,5419/3 kojim je odlučio po svim podnijetim zahtjevima. S obzirom da je obrazloženje rješenja u suprotnosti sa dispozitivom, tj. nije dao detaljno obrazloženje koje sadrži utvrđeno činjenično stanje . Naime jasno je članom 14 stav 1 alineja 2 Zakona o slobdnom pristupu informacijama propisano da organ vlasti može ograničiti pristup informaciji ili dijelu informacije, ako je to u interesu zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti. Kako je predmet zahtjeva za slobodan pristup informacijama odnosi na informacije koje se odnose na dostavljanje odluke i dokumentacije u vezi sprovedenog konkursa za prijem u radni odnos kandidata u Ministarstvu unutrašnjih poslova kroz pravilnu primjenu člana 14 stav 1 tačka 1 Zakona o slobodnom pristupu informacijama prvostepeni organ je bio u obavezi ograničiti pristup dijelu informacije a to je ličnim podacima i to JMBG omogućiti pristup u preostali dio informacije uz brisanje ličnih podataka kroz primjenu člana 24 Zakona o slobodnom pristupu informacijama. Članom 24 Zakona o slobodnom pristupu informacijama je propisano, ako je dijelu informacije pristup ograničen, u skladu sa članom 14 ovog zakona, organ vlasti dužan je da omogući pristup informaciji dostavljanjem njene kopije podnosiocu zahtjeva, nakon brisanja dijela informacije kojem je pristup ograničen. U slučaju iz stava 1 ovog člana, na dijelu informacije kojem je pristup ograničen stavlja se napomena "izvršeno brisanje" i daje obavještenje o obimu izvršenog brisanja (redova, pasusa i stranica). Brisanje dijela informacije vrši se na način kojim se ne može uništiti ili oštetiti tekst, odnosno sadržina informacije. Naime , članom 9 stav 1 tačka 1 Zakona o zaštiti podataka o ličnosti propisano je da su lični podaci sve informacije koje se odnose na fizičko lice čiji je identitet utvrdjen ili se može utvrditi dok je članom 10 stav 1 i 2 Zakona o zaštiti podataka o ličnosti propisano je da obrada ličnih podataka može se vršiti po prethodno dobijenoj saglasnosti lica čiji se lični podaci obrađuju, koja se može opozvati u svakom trenutku. Obrada ličnih podataka vrši se bez saglasnosti lica ako je to neophodno radi: 1) izvršavanja zakonom propisanih obaveza rukovaoca zbirke ličnih podataka; 2) zaštite života i drugih vitalnih interesa lica koje nije u mogućnosti da lično da saglasnost; 3) izvršenja ugovora ako je lice ugovorna strana ili radi preduzimanja radnji na zahtjev lica prije zaključivanja ugovora; 4) obavljanja poslova od javnog interesa ili u vršenju javnih ovlašćenja koja su u djelokrugu rada, odnosno nadležnosti rukovaoca zbirke ličnih podataka ili treće strane, odnosno korisnika ličnih podataka; 5) ostvarivanja na zakonu zasnovanog interesa rukovaoca zbirke ličnih podataka ili treće strane, odnosno korisnika ličnih podataka, izuzev ako takve interese treba ograničiti radi ostvarivanja i zaštite prava i sloboda lica. U konkretnom slučaju kroz pravilnu primjenu člana 14 stava 1 tačka 1 Zakona o slobodnom pristupu informacijama prvostepeni organ nakon brisanja ličnih podataka kojima bi se mogla ugroziti privatnost lica čiji se podaci obradjuju neće povrijediti odredba člana 10 stava 1 i 2 Zakona o zaštiti podataka o ličnosti jer će pristup ličnim podacima biti zaštićen kroz zatamnjivanje ličnih podataka uz primjenu člana 24 Zakona o slobodnom pristupu informacijama i to JMBG. Naime, u smislu odredbe člana 4 Zakona o slobodnom pristupu informacijama koji afirmiše transpartenost u radu obveznika Zakona prvostepeni organ u postupku izbora kandidata za prijem u radni odnos u obavezi da dostavi podnosiocu traženu informaciju traženu informaciju po osnovu podnijetih zahtjeva za slobodan pristup informacijama .

S obzirom na prednje, Savjet Agencije je odobrio pristup informaciji, pa je prvostepeni organ je u obavezi da dostavi traženu informaciju podnosiocu zahtjeva XX iz Podgorice br. 08-UP I-007/15-5207 od 04.09.2015.godine, 08-UP I-007/15-5208 od 04.09.202015.godine, br. 08-UP I-007/15-5284 od 09.09.2015.godine ,br. 08-UP I-007/15-5283 od 09.09. 2015.godine i 08-UP I- 007/15-5419 od 17.09.2015.godine to kopiju: odgovora na žalbu koju je Ministarstvo unutrašnjih poslova dostavilo sa spisima predmeta Komisiji za žalbe u vezi Odluke o izboru kandidata br.113/14-36238/1 od 17.07.2015.godine, kojom se na radno mjesto br.4293-Mlađi policijski inspektor u stanici policije OB Ulcinj, mjesto rada Ulcinj bira XX, kao trećerangirani kandidat, kopije spisa predmeta formirane po predmetu na osnovu kojeg Ministar unutrašnjih poslova treba da donese odluku o izboru kandidata na radno mjesto 4293-Mlađi policijski inspektor u stanici policije OB Ulcinj, a za koje je navodno izvršeno novo bodovanje kriterijuma u skladu s rješenjem Komisije za žalbe br.770/14 od 14.05.2015.godine i sačinjena nova rang lista, akta koji sadrži informaciju da li je MUP u periodu od 01.07.2015.godine, do 17.08.2015.godine prema Upravi za kadrove otpremao bilo kakvu dokumentaciju koja se odnosi na konkurisanje i zasnivanje radnog odnosa za lice XX za službenika policije u Ulcinju, a ako jeste, taksativno navesti koju dokumentaciju i kada je ista otpremljena prema Upravi za kadrove, stranicu knjige otpremljene pošte na kojoj je evidentirana navedena komunikacija sa Upravom za kadrove obavezu ograničenja pristupa dijela informacije koji se odnose na jedinstveni matični broj, a kojim bi se ugrozila privatnost lica na koji se podaci odnose u roku od pet dana od dana kada je podnosilac zahtjeva dostavio dokaz o uplati troškova postupka Ministarstvu unutrašnjih poslova.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka.

Članom 33 stav 2, 5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 103 stranice primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.02/07)i Uredbe o naknadi troškova za pristup informacijama (Sl.list Crne Gore 066/16) određuje se naknada troškova postupka u ukupnom iznosu 5,15 EUR i to na ime kopiranja 1 stranice po utvrđenoj cijeni od 0,05 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 i dostavi dokaz o uplati troškova postupka Ministarstvu unutrašnjih poslova Crne Gore.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku , odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**